הרב א. קניגסברג שאלות לחזרה במסכת קידושין (ו:-ז:) שבט תשע"ז

1. מה פירוש "מלוה להוצאה ניתנה" – לדעת הרא"ש\והריטב"א, ולדעת המאירי? מה היא שיטת רש"י בזה? תן ראיה מדבריו לקמן (מז.) ובב"מ (ד.).

[תוס' הרא"ש (ו:) וריטב"א ומאירי שם, רש"י (מז. ד"ה להוצאה), רש"י ב"מ (ד. ד"ה והילך)]

2. א) "אמר אביי המקדש במלוה אינה מקודשת." במה הוא מקדשה – לפי הריטב"א? לפי שיטה זו, מה בא אביי לחדש יותר מרב (מז.) – לדעת התוס' רי"ד?

ב) במה הוא מקדשה – לדעת רש"י בכתובות? האם רש"י בקידושין חולק על רש"י בכתובות או לא – לפי הפני יהושע, ולפי הרב גוסטמאן? מה בא אביי לחדש יותר מרב – לפירוש הרב גוסטמאן בדעת רש"י?

[ריטב"א (ו:), תוס' רי"ד (מז. ד"ה אמר), רש"י כתובות (עד.) וקידושין (ו:)]

3. מבואר בגמ' (מז:) שהמקדש במלוה דידה אינה מקודשת, והמקדש במלוה דאחרים מקודשת. מהו החילוק בין זה לזה – לפי התוס', ולפי הר"ן? כיצד ביאר הקצוה"ח בדעת הר"ן? ותן נפקא מינה בין השיטות.

[תוס' (מז: ד"ה לעולם) ור"ן שם, קצוה"ח (סי' ריא ס"ק ה)]

4. שיטת הרמב"ם היא שיכול לקנות קרקע במלוה. וקשה דהא מבואר בגמ' שאינו יכול לקדש אשה במלוה? מהו החילוק בין מכר לקידושין לדעת הרמב"ם? באר בב' דרכים.

[רמב"ם הל' אישות (פ"ג ה"א, פ"ה הי"ג) והל' מכירה (פ"א ה"ד, פ"ז ה"ד), רב שך, אבני מילואים (סי' כח ס"ק טז)]

5. א) "האי הנאת מלוה היכי דמי אילימא דאזקפה דאמר לה ארבע בחמשה הא רבית מעלייתא הוא." מה היא קושית הגמ' – לפי הריטב"א, ולפי המאירי?

ב) מהו גדר החיוב להחזיר רבית ללוה – לדעת הרמב"ם בספר המצוות, ולדעת הרמב"ן? ותן ב' נפקא מינה לשאלה זו.

[ריטב"א (ו: ד"ה בהנאת) ומאירי שם, רמב"ן מצוות עשה ששכח הרמב"ם (מ"ע יז) ומגילת אסתר שם, ריטב"א ב"מ (סא.), עצמות יוסף (ו:) בשם רבינו ירוחם]

6. א) מבואר בגמ' שהמקדש בהנאת מלוה מקודשת, ומוקי לה בדארווח לה זימנא. במה הוא מקדשה – לדעת הרי"ף? ובמה הוא מקדשה – לדעת ר"ח, הרמב"ם, והראב"ד? למה לא רצו לפרש כהרי"ף – לפי הברכת שמואל?

ב) למה אמרו בגמ' ש"המקדש בהנאת מלוה" מיירי בדארווח לה זימנא, ולא אמרו דמיירי כשקידשה בהנאת מחילת המלוה – לדעת רש"י, ולדעת הרמב"ם?

[רי"ף (ב: בדפיו), רשב"א (ו: ד"ה אמר) בשם ר"ח, רמב"ם וראב"ד הל' אישות (פ"ה הט"ו), ברכת שמואל]

7. מה חידשו רבותיו של הרמב"ם בענין רבית קצוצה? מה הקשה עליהם הראב"ד? כיצד אפשר ליישב קושיתו? למה לא רצו רבותיו של הרמב"ם לפרש כמו הראב"ד?

[רמב"ם הל' מלוה ולוה (פ"ו ה"ג) וראב"ד שם, לחם משנה הל' אישות (פ"ה הט"ו)]

8. לדעת הרמב"ם למה "ארווח לה זימנא" חשיב רק הערמת רבית ולא רבית קצוצה? תן ג' טעמים בדבר. [רשב"א (ו: ד"ה אי), ר"י הזקן וריטב"א שם, מחנה אפרים הל' רבית (סי' ט)]

9. לדעת רש"י למה "ארווח לה זימנא" לא חשיב רבית קצוצה – לפירוש הפני יהושע? מה קשה על פירושו? כיצד אפשר לבאר דברי רש"י באופן אחר?

[רש"י (ו: ד"ה לא) ופני יהושע שם, קהלות יעקב עפ"י הרשב"א שם]

10. מה הקשה ר"ת על פירוש רש"י בדארווח לה זימנא – לפי ביאור המחנה אפרים? כיצד ביאר ר"ת הא דארווח לה זימנא? למה אין זה רבית קצוצה? למה יש בו איסור הערמת רבית?

[תוס' (ו: ד"ה דארווח)]

11. א) מהו גדר דין מתנה ע"מ להחזיר – לפי הריטב"א\והרא"ש, ולפי הקצוה"ח? למה צריך לומר התנאי ד"על מנת להחזיר" לפי כל א' מן השיטות? מהו הטעם שאין להקנות לולב לקטן ביו"ט ראשון של סוכות לפי כל א' מן השיטות?

ב) מה הקשו התוס' מאתרוג של רבן גמליאל? ומה תירצו? מה הוכיח האבני מילואים מקושית התוס'?

[ריטב"א (ו: ד"ה ה"ג), קצוה"ח (סי' רמא ס"ק ד), תוס' (ו: ד"ה ואם)]

12. האם מתנה ע"מ להחזיר מועלת בקידושין, במכר, בפדיון הבן, ובתרומה – לפי ההוה אמינא, ולפי מסקנת הגמ'? למה אסור לתת תרומה במתנה ע"מ להחזיר – לפי הגמ'? במה נחלקו רש"י והר"י הזקן בביאור הדבר?

[גמ (ו:) ורש"י ור"י הזקן שם]

13. האם אסור לתת פדיון הבן במתנה ע"מ להחזיר – לפי מסקנת הגמ'? למה?

[תוס' בכורות (נא: ד"ה הלכך), רמב"ם הל' תרומות (פי"ב הי"ח) והל' ביכורים (פי"א ה"ח) וכס"מ שם]

14. למה אין מתנה ע"מ להחזיר קונה באשה – לפי הגמ'? במה נחלקו הראשונים בביאור הדבר? ותן נפקא מינה ביניהם. מה היא הגירסא הנכונה בגמ' – לפי הרשב"א?

[תוס' (ו: ד"ה לבר) ורשב"א שם, רמב"ם הל' אישות (פ"ה הכ"ד), רמ"א (סי' כט ס"א) וביאור הגר"א שם]

15. "דאמר רבא הילך אתרוג זה ע"מ שתחזירהו לי...לא החזירו לא יצא." וקשה דאמאי לא יצא, הא לא כפל תנאו, וא"כ תנאי בטל ומעשה קיים? מה תירצו על זה תוס' הרא"ש, התוס', והרשב"ם?

[תוס' (ו: ד"ה לא) ותוס' הרא"ש שם, תוס' (מט: ד"ה דברים)]

16. מה הקשו התוס' (מט:) על דעת הרשב"ם? כיצד הבין הפני יהושע בדעת הרשב"ם? מה כתב הראב"ד בביאור דעת הרשב"ם? כיצד אפשר לבאר דבריו לפי דברי הר"ן בסוף נדרים?

[תוס' (מט:), רשב"ם ב"ב (קלז: ד"ה ואם לאו), ראב"ד הל' זכיה ומתנה (פ"ג ה"ח), ר"ן נדרים (פז.)]

17. לדעת רוב ראשונים צריך משפטי התנאים בדיני ממונות. וקשה דאם לא נתקיים התנאי אמאי אין המקח בטל מדין מקח טעות אף אם לא התנה על פי משפטי התנאים? מה תירץ על זה הברכת שמואל בשם הגר"ח? תן ב' ראיות ליסוד הגר"ח מדברי הראשונים.

[תוס' כתובות (נו. ד"ה הרי), שו"ת הרא"ש (כלל מ"ו), ברכ"ש ב"מ (סי' לז) בשם הגר"ח]

18. א) "דאמר רבא הילך אתרוג זה ע"מ שתחזירהו לי...לא החזירו לא יצא." וקשה הא הוי תנאי ומעשה בדבר א'? מה תירצו על זה התוס'?

ב) לדעת התוס', האם צריך תנאי קודם למעשה והן קודם ללאו היכא דאיכא אומדנא דמוכח דדעתו שלא יחול הקנין אלא אם נתקיים התנאי (כגון באתרוג)? באר. מהו גדר דין תנאי כפול לפי התוס'?

[תוס' (ו: ד"ה לא)]

19. "תן מנה לפלוני ואקדש אני לך מקודשת מדין ערב." באר דין זה – לפי התוס' בב"מ, לפי הריטב"א, ולפי הרמב"ם? תן ד' נפקא מינה בין השיטות.

[תוס' ב"מ (עא: ד"ה מצאו), ריטב"א (ז. ד"ה ערב), רמב"ם הל' אישות (פ"ה הכ"א), שו"ת רעק"א החדשות (אה"ע סי' ז), רא"ש (סי' ו), ריטב"א ורשב"א (ח:)]

20. "הילך מנה והתקדשי לפלוני מקודשת מדין עבד כנעני." במה נחלקו רש"י והריטב"א בביאור דין זה? למה לא רצה הריטב"א לפרש כרש"י – לפי הגר"ש איגר? כיצד אפשר לבאר שיטת הריטב"א באופן אחר?

[רש"י (ז. ד"ה הילך) וריטב"א שם, תפארת ירושלים גיטין (אות ל"ד)]

21. מהו חידוש דין עבד כנעני – לפי הרדב"ז? ותן ב' ראיות ליסוד זה.

[משנה למלך הל' אישות (פ"ה ה"א), ר"ן (כג. ברי"ף), רמ"א (סי' כח ס"א) ונתיה"מ (סי' שמח ס"ק א)]

22. מה הדין אם אמר ראובן לשמעון הילך מנה ומכור שדך לנכרי – לפי הגר"ח, ולפי רעק"א? ולמה?

[חידושי הגר"ח הל' מלוה ולוה (פ"ה ה"ג), הגהות הגרעק"א (חו"מ סי' קצ ס"ד)]

23. "תן מנה לפלוני ואקדש אני לו מקודשת מדין שניהם." באיזה הנאה היא מתקדשת – לפי הרשב"א, ולפי הרמב"ם? מה הקשה הרשב"א על הרמב"ם? מה תירץ המגיד משנה? ותן ב' נפקא מינה בין הרשב"א והרמב"ם.

[רמב"ם הל' אישות (פ"ה הכ"א-כ"ב), רשב"א (ז. ד"ה והרמב"ם) ותוס' רי"ד שם, ט"ז (סי' כט ס"ק ז)]

24. א) מה חידש רבינו חננאל בדין הנאת אדם חשוב? מה הקשה עליו הרמב"ן? מה תירץ הרשב"א? כיצד ביאר הג"ר שמואל רוזובסקי ענין זה?

ב) האם הנאת אדם חשוב מועלת במקח וממכר – לפי רש"י? למה?

[רמב"ן (ז. ד"ה וכן, ור"ח) ורשב"א שם, ר"ן (ג. ברי"ף ד"ה גרסי' בגמ')]

25. "האומר התקדשי לחציי מקודשת." באר דין זה לפי רש"י\ור"י הזקן, ולפי הרמב"ם. מה הדין אם אמר לה התקדשי לחציי ממש ולא לכולי? מה באה הדרשה ד"איש אמר רחמנא ולא חצי איש" למעט – לפי הראב"ד?

[רש"י (ז. ד"ה איתתא) ור"י הזקן שם, רמב"ם הל' אישות (פ"ג ה"ט), רשב"א שם (ד"ה הכי, ומסתברא)]

26. "האומר חצייך מקודשת לי אינה מקודשת...וניפשטו קדושה בכולה..." מה הקשה המקנה על קושית הגמ'? מה תירץ הברכת שמואל לקושיא זו? ותן ב' נפקא מינה בגדר דין התפשטות קדושה.

[רש"י (ז. ד"ה ניפשטו, התם) ותוס' שם (ד"ה ונפשטו), מאירי ומקנה שם, רמב"ן ב"ב (עט.)]

27. מבואר בגמ' שאם קידש חצי אשה אין הקידושין מתפשטין בכולה משום ד"התם בהמה הכא דעת אחרת". כיצד ביארו רש"י והרשב"א דין זה? מה הקשה האבני מילואים על דברי הרשב"א? כיצד ביאר הג"ר נחום? איזה שיטה אחרת אפשר ליישב לפי יסוד הרשב"א?

[רש"י שם (ד"ה התם) ורשב"א שם, אבני מילואים (סי' לא ס"ק יח), רמב"ם הל' אישות (פ"ג ה"י)]

28. כיצד פסק הרמב"ם בד' האיבעיות של רבא לגבי מקדש חצי אשה? מה כתב המגיד משנה בביאור דעת הרמב"ם? מה הקשה הראב"ד על דעת הרמב"ם? כיצד ביאר הג"ר אלחנן וואסרמאן במחלוקת הרמב"ם והראב"ד?

[גמ' (ז:), רמב"ם וראב"ד הל' אישות (פ"ג ה"י) ומגיד משנה שם, קובץ שיעורים (אות ע"ב-ע"ג)]

29. "בעי רבא שתי בנותיך לשני בני בפרוטה מהו, בתר נותן ומקבל אזלינן והאיכא ממונא או דילמא בתר דידהו אזלינן וליכא." כיצד פירש הר"י את הספק של רבא? מה הקשה המהרי"ט על פירוש הר"י? כיצד פירשו התוס' רי"ד ותלמיד הרשב"א את הספק של רבא? תן נפק"מ בין הר"י והתוס' רי"ד.

[תוס' (ז: ד"ה שתי), תוס' רי"ד שם (ד"ה בתר), תלמיד הרשב"א שם (ד"ה בתר), משנה למלך הל' אישות (פ"ה ה"א)]